पाएं अपने शहर की ताज़ा ख़बरें और फ्री ई-पेपरडाउनलोड करें
रात में अपने बच्चों के साथ घर पर सो रही पत्नी के साथ पति ने पहले झगड़ा किया। इसके बाद जल रहे चिमनी से पूरे घर में आग लगा दी। आग से घर, अनाज और कपड़े जल गए। घटना केल्हारी थाना क्षेत्र के आमादमक गांव की है। पत्नी की रिपोर्ट पर केल्हारी पुलिस आरोपी पति के खिलाफ केस दर्ज कर जांच कर रही है।
पीड़ित महिला कौशल्या का कहना है कि वह मजदूरी का काम करती है। घटना 3 मई रात लगभग 10 बजे की है। वह अपने चारों बच्चों के साथ घर पर सो रही थी तभी उसका पति गांव से घूमकर घर आया और कहा कि मैं घूम रहा हूं और तुम सो रही हो। महिला ने कहा कि वह घूमने क्यों जाएगी। इस पर पति भड़क गया और उसके साथ मारपीट कर जान से खत्म करने की बात कहते हुए जल रही चिमनी से घर में आग लगा दिया। महिला ने बताया जान बचाने वह बच्चों को लेकर घर से बाहर निकल गई। आग से जहां घर पूरी तरह जल गया, वहीं 70 किलो चावल, 2 क्विंटल महुआ और कपड़े भी जलकर नष्ट हो गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn